
ΑΠΟΦΑΣΕΙΣ 

Αριθμ. ΔΑΕΦΚ/6044/2 016/Α325 

Οριοθέτηση περιοχών και χορήγηση στεγαστι- 
κής συνδρομής για την αποκατάσταση των ζη¬ 
μιών σε κτίρια από τους ανεμοστρόβιλους του 
Σεπτεμβρίου 2016 και του Οκτωβρίου 2016 σε 
περιοχές της Περιφερειακής Ενότητας Ηλείας της 
Περιφέρειας Δυτικής Ελλάδας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - ΟΙΚΟΝΟΜΙΑΣ ΚΑΙ 
ΑΝΑΠΤΥΞΗΣ - ΟΙΚΟΝΟΜΙΚΩΝ - ΥΠΟΔΟΜΩΝ 
ΚΑΙ ΜΕΤΑΦΟΡΩΝ 

Έχοντας υπόψη: 

Ι.Τις διατάξεις της από 28-07-1978 πράξης Νομοθε¬ 
τικού Περιεχομένου του Προέδρου της Δημοκρατίας 
«περί αποκαταστάσεως ζημιών εκ των σεισμών 1978 
εις περιοχή Βορείου Ελλάδος κ.λπ. και ρυθμίσεως ετέ¬ 
ρων συναφών θεμάτων» που κυρώθηκε, τροποποιήθη¬ 
κε και συμπληρώθηκε με το ν. 867/1979 (Φ.Ε.Κ. 24/Α7 
07-02-1979), καθώς και το άρθρο 10 του ν. 2576/1998 
(Φ.Ε.Κ. 25/Α709-02-1998), όπως τροποποιήθηκε με το 
άρθρο 84 του ν. 4313/2014 (Φ.Ε.Κ. 261/Α717-12-2014), 
βάση του οποίου εκδίδεται η παρούσα απόφαση. 

2. Τις διατάξεις του άρθρου 2 της από 26-03-1981 
πράξης Νομοθετικού Περιεχομένου του Προέδρου 
της Δημοκρατίας «περί αποκαταστάσεως ζημιών εκ 
των σεισμών 1981» που κυρώθηκε με το άρθρο πρώ¬ 
το του ν. 1190/1981 (Φ.Ε.Κ. 203/Α730-07-1981) καθώς 
και τις διατάξεις του άρθρου πέμπτου του ν. 1190/1981 
(Φ.Ε.Κ. 203/Α730-07-1981) όπως τροποποιήθηκε και 
συμπληρώθηκε με το άρθρο 1, παρ. 42 και 43 του 
ν. 2412/1996 «Μεταφορά αρμοδιοτήτων από το Υπουρ¬ 
γικό Συμβούλιο σε άλλα Κυβερνητικά όργανα και άλλες 
διατάξεις» (Φ.Ε.Κ. 123/Α717-06-1996). 

3. Τις διατάξεις του ν. 128/1975 (Φ.Ε.Κ. 178/Α7 
28-08-1975) «περί τροποποιήσεως και συμπληρώσεως 
διατάξεων τινών αναφερομένων εις την λειτουργία του 
χρηματοδοτικού συστήματος», όπως τροποποιήθηκε 
και ισχύει 

4. Τις διατάξεις του άρθρου 1, παρ. 3, του ν. 1283/1982 
(Φ.Ε.Κ. 114/Α717-09-1982) «Για τις προθεσμίες υποβο¬ 
λής αιτήσεων δανειοδότησης των σεισμοπλήκτων και 
τη ρύθμιση άλλων θεμάτων». 

5. Τις διατάξεις του άρθρου 3, παρ. 3, τελευταίο εδά¬ 
φιο του ν. 1266/1982 (Φ.Ε.Κ. 81/Α702-07-1982) «Περί 
οργάνων ασκήσεως της νομισματικής, πιστωτικής και 


συναλλαγματικής πολιτικής και άλλες διατάξεις» όπως 
συμπληρώθηκε με το άρθρο 25, παρ. 6 του ν. 1418/1984 
(Φ.Ε.Κ. 23/Α729-02-1984) «Περί Δημοσίων Έργων και 
ρυθμίσεις συναφών θεμάτων». 

6. Τις διατάξεις των άρθρων 20, 23, 77, 79 και 80 του 
ν. 4270/2014 «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις» (Φ.Ε.Κ. 143/Α7 

28- 06-2014), όπως τροποποιήθηκε με τον ν. 4337/2015 
(Φ.Ε.Κ. Α' 129/17-10-2015) και ισχύει. 

7. Τις διατάξεις του ν. 3861/2010 (Φ.Ε.Κ. 112/Α /13-07- 
2010) «Ενίσχυση της διαφάνειας με την υποχρεωτική 
ανάρτηση νόμων και πράξεων των κυβερνητικών, διοι¬ 
κητικών και αυτοδιοικητικών οργάνων στο Διαδίκτυο 
"Πρόγραμμα Διαύγεια" και άλλες διατάξεις», όπως ισχύει. 

8. Τις διατάξεις του άρθρου 129 του ν. 4199/2013 
(Φ.Ε.Κ. 216/Α711-10-2013) «Δημόσιες υπεραστικές οδι¬ 
κές μεταφορές επιβατών - Ρυθμιστική Αρχή Επιβατικών 
Μεταφορών και άλλες διατάξεις». 

9. Τις διατάξεις του π.δ. 113/2010 «Ανάληψη υποχρε¬ 
ώσεων από τους Διατάκτες» (Φ.Ε.Κ. 194/Α722-11-2010), 
όπως ισχύει. 

10. Τις διατάξεις του π.δ. 111/2014 (Φ.Ε.Κ. 178/Α7 

29- 06-2014) «Οργανισμός Υπουργείου Οικονομικών». 

11. Τις διατάξεις του π.δ. 109/2014 (Φ.Ε.Κ. 176/Α7 
29-08-2014) «Οργανισμός του Υπουργείου Υποδομών, 
Μεταφορών και Δικτύων». 

12. Τις διατάξεις του π.δ. 105/2014 (Φ.Ε.Κ. 172/Α7 
28-08-2014) «Οργανισμός του Υπουργείου Εσωτερικών». 

13. Τις διατάξεις του π.δ. 116/2014 (Φ.Ε.Κ. 185/Α7 
03-09-2014) «Οργανισμός του Υπουργείου Ανάπτυξης 
και Ανταγωνιστικότητας». 

14. Τις διατάξεις του π.δ. 73/2015 (Φ.Ε.Κ. 116/Α7 
23-09-2015) «Διορισμός Αντιπροέδρου της Κυβέρνησης, 
Υπουργών, Αναπληρωτών Υπουργών και Υφυπουργών». 

15. Τις διατάξεις του π.δ. 70/2015 (Φ.Ε.Κ. 114/Α7 
22-09-2015) περί ανασύστασης του Υπουργείου Υποδο¬ 
μών, Μεταφορών και Δικτύων. 

16. Τις διατάξεις του π.δ. 123/2016 (Φ.Ε.Κ. 208/Α7 
04-11 -2016) που αφορά στη μετονομασία των Υπουρ- 
νείων «Υποδομών, Μεταφορών και Δικτύων», «Εσωτε¬ 
ρικών και Διοικητικής Ανασυγκρότησης» «Οικονομίας, 
Ανάπτυξης και Τουρισμού». 

17. Τις διατάξεις του π.δ. 125/2016 (Φ.Ε.Κ. 210/Α7 
05-11-2016) «Διορισμός Υπουργών, Αναπληρωτών 
Υπουργών και Υφυπουργών». 

18. Την υπ' αριθ. Υ197/17-11-2016 (Φ.Ε.Κ. 3722/Β7 
17-11-2016) απόφαση του Πρωθυπουργού όπως 
τροποποιήθηκε με την υπ' αριθ. Υ226/28-12-2016 
(Φ.Ε.Κ. 4233/Β728-12-2016) απόφαση του Πρωθυπουρ¬ 
γού περί "ανάθεσης αρμοδιοτήτων στον Αναπληρωτή 
Υπουργό Οικονομίας και Ανάπτυξης Αλέξανδρο Χαρί- 
τση". 

19. Την υπ’ αριθ. οικ. 20699/30-03-2015 (Φ.Ε.Κ. 204/ 
Υ.Ο.Δ.Δ./01-04-2015) απόφαση διορισμού του Γενικού 
Γραμματέα Υποδομών του Υπουργείου Οικονομίας, Υπο¬ 
δομών, Ναυτιλίας και Τουρισμού. 

20. Την υπ' αριθ. οικ. 68520/18-10-2016 απόφαση 
του Υπουργού Υ.ΜΕ.ΔΙ. με θέμα «Ορισμός Αναπληρωτή 
Προϊσταμένου της Γενικής Διεύθυνσης Τεχνικής Υπο¬ 
στήριξης». 

21 .Την υπ' αριθ. Δ16α/04/773/29-11-1990 (Φ.Ε.Κ. 746/ 
Β730-11-1990) κοινή απόφαση του Υπουργού Προε¬ 
δρίας και του Αναπληρωτή Υπουργού ΠΕ.ΧΩ.Δ.Ε. «περί 
εξαιρέσεως διοικητικών πράξεων ή εγγράφων από τον 
κανόνα των τριών υπογραφών». 

22. Την υπ' αριθ. 50148/542/24-06-1992 (Φ.Ε.Κ. 420/ 
Β701-07-1992) κοινή απόφαση των Υπουργών Εθν. Οι¬ 
κονομίας, Οικονομικών και Βιομηχανίας, Ενέργειας και 
Τεχνολογίας και Εμπορίου «Περιστολή δαπανών Δημο¬ 
σίου Τομέα». 

23. Την υπ' αριθ. οικ. 6772/Β9β/19-12-2011 (Φ.Ε.Κ. 3201 / 
Β730-12-2011) απόφαση Υφυπουργού Υ.ΜΕ.Δ. «Τιμολό¬ 
γιο υπολογισμού της δαπάνης των εργασιών επισκευής 
για την αποκατάσταση των ζημιών σε κτίρια που έχουν 
πληγεί από φυσικές καταστροφές (σεισμό, πυρκαγιά, 
πλημμύρα, κατολίσθηση) και της αντίστοιχης Στεγαστι- 
κής Συνδρομής». 

24. Τηνυπ'αριθ.οικ.7791/Α314/24-09-2014(Φ.Ε.Κ.2658/ 
Β708-10-2014) απόφαση του Υπουργού Υποδομών, Με¬ 
ταφορών και Δικτύων με θέμα «Καθορισμός Διαδικασίας 
Ελέγχου Κτιρίων, Ελέγχου Φακέλων Επισκευής και Ανα- 
κατασκευής Κτιρίων καθώς και εκδίκασης Ενστάσεων, 
μετά από φυσικές Καταστροφές.». 

25. Τον Κανονισμό (ΕΕ) αριθ. 651/2014της Επιτροπής 
της 17ης Ιουνίου 2014 (ΟΘΙ_ 187, 26.6.2014, ρ. 1-78) για 
την κήρυξη ορισμένων κατηγοριών ενισχύσεων ως συμ¬ 
βατών με την εσωτερική αγορά και κατ' εφαρμογή των 
άρθρων 107 και 108 της Συνθήκης (και ιδίως το άρθρο 
50). 

26. Τον Κανονισμό (ΕΕ) αριθ. 702/2014της Επιτροπής 
της 25ης Ιουνίου 2014 (0_ΙΙ_ 193,1.7.2014, ρ. 1 -75) για την 
κήρυξη ορισμένων κατηγοριών ενισχύσεων στουςτομείς 
της γεωργίας και δασοκομίας και σε αγροτικές περιοχές 
συμβιβάσιμων με την εσωτερική αγορά κατ' εφαρμογή 
των άρθρων 107 και 108 της Συνθήκης νια τη λειτουργία 
της Ευρωπαϊκής Ένωσης» (και ιδίως το άρθρο 30). 

27. Τον Κανονισμό (ΕΕ) αριθ. 1388/2014 της Επιτροπής 
της 16ης Δεκεμβρίου 2014 (Ε 369, 24.12.2014, ρ. 37-63) 
νια την κήρυξη ορισμένων κατηγοριών ενισχύσεων σε 
επιχειρήσεις που δραστηριοποιούνται στην παραγωγή, 
τη μεταποίηση και την εμπορία προϊόντων αλιείας και 
υδατοκαλλιέργειας συμβατών με την εσωτερική αγορά 
κατ' εφαρμογή των άρθρων 107 και 108 της Συνθήκης 
για τη λειτουργία της Ευρωπαϊκής Ένωσης (και ιδίως το 
άρθρο 44). 


28. Τον ορισμό της «επιχείρησης» σύμφωνα με το άρ¬ 
θρο 1 του παραρτήματος I του Κανονισμού 651/2014, το 
άρθρο 1 του παραρτήματος I του Κανονισμού 702/2014 
και το άρθρο 1 του παραρτήματος I του Κανονισμού 
1388/2014. 

29. Την υπ’ αριθ. οικ. 16498/1586/06-02-2014 διαπι- 
στωτική πράξη του Γεν. Γραμματέα της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου 
νια την έναρξη λειτουργίας του Τομέα Αποκατάστασης 
Σεισμοπλήκτων Ν. Μεσσηνίας (Τ.Α.Σ. Ν. Μεσσηνίας) 
με έδρα την Καλαμάτα και του Τομέα Αποκατάστασης 
Πυρόπληκτων Ν. Ηλείας (Τ.Α.Π. Ν. Ηλείας) με έδρα τον 
Πύργο. 

30. Το υπ' αριθ. 153958/6378/10-11-2014 έγγραφο 
του Γενικού Γραμματέα Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου με θέμα: 
«Διάθεση των υπαλλήλων των Τομέων Αποκατάστασης 
Σεισμοπλήκτων και Πυρόπληκτων της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου 
στη Διεύθυνση Αποκατάστασης Επιπτώσεων Φυσικών 
Καταστροφών του Υπουργείου Υποδομών, Μεταφορών 
και Δικτύων». 

31 .Το υπ' αριθ. ΔΝΣα/80858/ΦΝ 456ε/07-12-2016 έγ¬ 
γραφο της Δ/νσης Νομοθετικού Συντονισμού και Καλής 
Νομοθέτησης της Γενικής Δ/νσης Διοικητικής Υποστήρι¬ 
ξης της Γενικής Γραμματείαςτου Υπουργείου Υποδομών 
και Μεταφορών (αριθ. Δ.Α.Ε.Φ.Κ. 5694/08-12-2016). 

32. Την υπ’ αριθ. οικ. 686/16.12.2016 Εισηγητική Έκθε¬ 
ση Δημοσιονομικών Επιπτώσεων του Προϊστάμενου της 
Γενικής Διεύθυνσης Οικονομικών Υπηρεσιών της Γενικής 
Γραμματείας του Υπουργείου Υποδομών και Μεταφορών 
(αριθ. Δ.Α.Ε.Φ.Κ. 6044/22-12-2016). 

33. Το υπ' αριθ. Κ.Μ.Κ.Ε. 00163 ΕΞ 2016 ΕΜΠ/ 
09-12-2016 έγγραφο της Κεντρικής Μονάδας Κρατι¬ 
κών Ενισχύσεων της Γενικής Γραμματείας Οικονομικής 
Πολιτικής του Υπ. Οικονομικών (αριθ. Δ.Α.Ε.Φ.Κ. 5832/ 
14-12-2016). 

34. Το υπ' αριθ. 25880/1304/05-10-2016 έγγραφο της 
Γενικής Διεύθυνσης Αναπτυξιακού Προγραμματισμού, 
Περιβάλλοντος και Υποδομών, της Περιφέρειας Δυτικής 
Ελλάδος που αφορά στο Αίτημα Οριοθέτησης πληγει- 
σών περιοχών Δήμων Πύργου, Ήλιδας, Ανδραβίδας- 
Κυλλήνης και Πηνειού Π.Ε. Ηλείας ύστερα από φυσική 
καταστροφή (θεομηνία: πλημμύρες-ανεμοστρόβιλος) 
που έπληξαν τους ανωτέρω Δήμους στις 6, 7, 8 και 19 
Σεπτεμβρίου 2016' (αριθ. Δ.Α.Ε.Φ.Κ. 4912/25-10-2016). 

35. Το υπ' αριθ. 302974/1592/28-11-2016 έγγραφο της 
Γενικής Διεύθυνσης Αναπτυξιακού Προγραμματισμού, 
Περιβάλλοντος και Υποδομών, της Περιφέρειας Δυτικής 
Ελλάδος που αφορά στο Αίτημα Οριοθέτησης πληγεισών 
περιοχών Δήμων Πύργου, Ήλιδας, Ανδραβίδας-Κυλλήνης 
και Πηνειού Π.Ε. Ηλείας ύστερα από φυσική καταστροφή 
(θεομηνία: πλημμύρες και ανεμοστρόβιλος) που έπληξαν 
τους ανωτέρω Δήμους στις 6, 7, 8 και 19 Σεπτεμβρίου 
2016 και στις 11 και 22 Οκτωβρίου. Συμπληρωματικό του 
από υπ'αριθμ. πρωτ. 25880/1304/05-10-2016 αιτήματος, 
(αριθ. Δ.Α.Ε.Φ.Κ. 5546/30-11 -2016). 

36. Τα υπ' αριθ. 58343, 58340, 5834ο, 5834ά/ 
26-10-2016/ΕΜΥ/Ε1/31-10-2016 Πιστοποιητικά της Εθνι¬ 
κής Μετεωρολογικής Υπηρεσίας, με τα οποία πιστοποι¬ 
ούν ότι: α) στις 07-09-2016 παρατηρήθηκε ανεμοστρό- 

βιλος στην ευρύτερη περιοχή του Δήμου Πύργου και 
Ήλιδας, β) στις 08-09-2016 παρατηρήθηκε ανεμοστρό¬ 
βιλος στην ευρύτερη περιοχή του Δήμου Ανδραβίδας- 
Κυλλήνης και του Δήμου Πηνειού, γ) στις 19-09-2016 πα¬ 
ρατηρήθηκε ανεμοστρόβιλος στην ευρύτερη περιοχή 
του Πύργου Ηλείας και δ) στις 11-10-2016 παρατηρήθηκε 
ανεμοστρόβιλος στην ευρύτερη περιοχή του Δήμου Ήλι¬ 
δας, της Περιφερειακής Ενότητας Ηλείας, της Περιφέρει¬ 
ας Δυτικής Ελλάδας (αριθ. Δ.Α.Ε.Φ.Κ. 5100/03-11 -2016). 

37. Τις έκτακτες στεγαστικές και λοιπές ανάγκες, που 
έχουν δημιουργηθεί στους κατοίκους περιοχών της Πε¬ 
ριφερειακής Ενότητας Ηλείας, της Περιφέρειας Δυτικής 
Ελλάδας, από τους ανεμοστρόβιλους του Σεπτεμβρίου 
2016 και του Οκτωβρίου 2016. 

38. Το γεγονός ότι οι ανεμοστρόβιλοι του Σεπτεμβρί¬ 
ου 2016 και του Οκτωβρίου 2016 που εκδηλώθηκαν σε 
περιοχές της Περιφερειακής Ενότητας Ηλείας, της Πε¬ 
ριφέρειας Δυτικής Ελλάδας, ορίζονται ως φυσική κα¬ 
ταστροφή. 

39. Τις διατάξεις του άρθρου 90 του Κώδικα Νομοθεσί¬ 
ας νια την Κυβέρνηση και τα Κυβερνητικά Όργανα, που 
κυρώθηκε μετο άρθρο πρώτο του π.δ. 63/2005 (Φ.Ε.Κ. 98/ 
Α722-04-2005) και το γεγονός ότι από τις διατάξεις της 
παρούσας απόφασης προκαλούνται οι ακόλουθες δα¬ 
πάνες: 

Α) Σε βάρος του Προγράμματος Δημοσίων Επενδύσε¬ 
ων της ΣΑΕ 069, δαπάνη ύψους € 1.033.170 περίπου για 
την παροχή Δωρεάν Κρατικής Αρωγής και των εξόδων 
κίνησης των μηχανικών που θα διενεργήσουν αυτοψίες. 

Β) Σε βάρος του λογαριασμού του ν. 128/1975 
(Φ.Ε.Κ. 178/Α78.08.1975), δαπάνη ύψους € 343.300 πε¬ 
ρίπου νια την κάλυψη των τόκων των χορηγούμενων 
δανείων. 

και επειδή, 

• από τους ανεμοστρόβιλους του Σεπτεμβρίου 2016 
και του Οκτωβρίου 2016 προκλήθηκαν εκτεταμένες 
ζημιές σε πολλά κτίρια σε περιοχές της Περιφερειακής 
Ενότητας Ηλείας, της Περιφέρειας Δυτικής Ελλάδας, 
αποφασίζουμε: 

1. ΟΡΙΟΘΕΤΗΣΗ ΠΕΡΙΟΧΩΝ ΠΟΥ ΕΧΟΥΝ ΠΛΗΓΕΙ ΑΠΟ 
ΑΝΕΜΟΣΤΡΟΒΙΛΟ 

1.1 Εφαρμόζουμε αναλόγως τις διατάξεις της από 
28-07-1978 Πράξεως Νομοθετικού Περιεχομένου «Περί 
αποκαταστάσεως ζημιών εκ σεισμών 1978 εις περιοχή 
Βορ. Ελλάδος κ.λπ.», η οποία κυρώθηκε,τροποποιήθηκε 
και συμπληρώθηκε με τους νόμους 867/1979 (Φ.Ε.Κ. 24/ 
Α707-02-1979), 1048/1980 (Φ.Ε.Κ. 101 Α'), 1133/1981 
(Φ.Ε.Κ. 54 Α') και 1190/1981 (Φ.Ε.Κ. 203/Α730-07-1981), 
όπως ορίζεται στο άρθρο ΙΟτουν. 2576/1998 (Φ.Ε.Κ. 25/ 
Α709-02-1998) το οποίο τροποποιήθηκε με το άρθρο 84 
του ν. 4313/2014 (Φ.Ε.Κ. 261/Α /17-12-2014) καθώς και 
τις σχετικές κανονιστικές πράξεις που ισχύουν σήμερα, 
για την αποκατάσταση των ζημιών που προκλήθηκαν 
στα κτίρια, από τους ανεμοστρόβιλους του Σεπτεμβρίου 
2016 και του Οκτωβρίου 2016, οι οποίοι ορίζονται ως 
φυσική καταστροφή, στα διοικητικά όρια των παρακάτω 
περιοχών της Περιφερειακής Ενότητας Ηλείας: 

ΔΗΜΟΣ ΠΥΡΓΟΥ 

ΔΗΜΟΤΙΚΗ ΕΝΟΤΗΤΑ ΠΥΡΓΟΥ 

• Δ.Κ. ΠΥΡΓΟΥ 

•Τ.Κ. ΚΑΤΑΚΟΛΟΥ 


•Τ.Κ. ΛΑΣΤΑΙΙΚΩΝ 
•Τ.Κ. ΒΥΤΙΝΑΙΙΚΩΝ 
•Τ.Κ. ΒΑΡΒΑΣΑΙΝΗΣ 
•Τ.Κ. ΣΚΑΦΙΔΙΑΣ 

• Τ.Κ. ΣΚΟΥΡΟΧΩΡΙΟΥ ΔΗΜΟΤΙΚΗ ΕΝΟΤΗΤΑ ΙΑΡΔΑ- 
ΝΟΥ 

•Τ.Κ. ΒΟΥΝΑΡΓΟΥ 
•Τ.Κ. ΞΥΛΟΚΕΡΑΣ 

ΔΗΜΟΣ ΗΛΙΔΑΣ 

ΔΗΜΟΤΙΚΗ ΕΝΟΤΗΤΑ ΑΜΑΛΙΑΔΟΣ 

• Δ.Κ. ΑΜΑΛΙΑΔΟΣ 
•Τ.Κ. ΚΕΡΑΜΙΔΙΑΣ 
ΔΗΜΟΣ ΠΗΝΕΙΟΥ 

ΔΗΜΟΤΙΚΗ ΕΝΟΤΗΤΑ ΒΑΡΘΟΛΟΜΙΟΥ 

• Δ.Κ. ΒΑΡΘΟΛΟΜΙΟΥ 
•Τ.Κ. ΔΗΜΗΤΡΑΣ 
•Τ.Κ.ΛΥΠΑΣ 

•Τ.Κ. ΜΑΧΟΥ 

ΔΗΜΟΤΙΚΗ ΕΝΟΤΗΤΑ ΓΑΣΤΟΥΝΗΣ 

• Δ.Κ. ΓΑΣΤΟΥΝΗΣ 
•Τ.Κ. ΚΑΒΑΣΙΛΑ 
•Τ.Κ. ΛΕΥΚΟΧΩΡΙΟΥ 
ΔΗΜΟΤΙΚΗ ΕΝΟΤΗΤΑ ΤΡΑΓΑΝΟΥ 
•Δ.Κ. ΤΡΑΓΑΝΟΥ 

ΔΗΜΟΣ ΑΝΔΡΑΒΙΔΑΣ - ΚΥΛΛΗΝΗΣ 
ΔΗΜΟΤΙΚΗ ΕΝΟΤΗΤΑ ΛΕΧΑΙΝΩΝ 

• Δ.Κ. ΛΕΧΑΙΝΩΝ 
•Τ.Κ. ΜΥΡΣΙΝΗΣ 
•Τ.Κ. ΑΡΕΤΗΣ 

ΔΗΜΟΤΙΚΗ ΕΝΟΤΗΤΑ ΒΟΥΠΡΑΣΙΑΣ 

• Δ.Κ. ΒΑΡΔΑΣ 
•Τ.Κ. ΜΑΝΩΛΑΔΟΣ 
•Τ.Κ. ΚΑΠΕΛΕΤΟΥ 

•Τ.Κ. ΝΕΑΣ ΜΑΝΩΛΑΔΟΣ 
•Τ.Κ. ΚΟΥΡΤΕΣΙΟΥ 

ΔΗΜΟΤΙΚΗ ΕΝΟΤΗΤΑ ΚΑΣΤΡΟΥ - ΚΥΛΛΗΝΗΣ 
•Τ.Κ. ΚΥΛΛΗΝΗΣ 

•Τ.Κ. ΝΕΟΧΩΡΙΟΥ ΜΥΡΤΟΥΝΤΙΩΝ 
•Τ.Κ. ΚΑΤΩΠΑΝΑΠΑΣ 
•Τ.Κ. ΚΑΣΤΡΟΥ 

ΔΗΜΟΤΙΚΗ ΕΝΟΤΗΤΑ ΑΝΔΡΑΒΙΔΑΣ 

• Δ.Κ. ΑΝΔΡΑΒΙΔΑΣ 
•Τ.Κ. ΣΤΡΟΥΣΙΟΥ 

•Τ.Κ. ΣΤΑΦΙΔΟΚΑΜΠΟΥ 

1.2 Το έργο της αποκατάστασης των ζημιών σε κτίρια 
από τους ανεμοστρόβιλους του Σεπτεμβρίου 2016 και 
του Οκτωβρίου 2016, που έπληξαν τις προαναφερόμενες 
περιοχές της Περιφερειακής Ενότητας Ηλείας, αναλαμ¬ 
βάνει ο Τομέας Αποκατάστασης Πυρόπληκτων (Τ.Α.Π.) 
Ν. Ηλείας, ο οποίος εφεξής στην παρούσα απόφαση θα 
αποκαλείται «αρμόδια Υπηρεσία». 

1.3 Η αρμόδια Υπηρεσία, για το έργο της αποκατά¬ 
στασης των ζημιών των κτιρίων από τουςπροαναφερό- 
μενους ανεμοστρόβιλους, δύναται να λάβει υπόψη τις 
Τεχνικές Εκθέσεις που συντάχθηκαν από μηχανικούς της 
Δ.Α.Ε.Φ.Κ. καθώς και τους/τις διατιθέμενουςΛες μηχανι¬ 
κούς σε αυτήν, βάσει των αυτοψιών που διενήργησαν 
ευθύς μετά την εκδήλωση των ανεμοστρόβιλων στις 
προαναφερόμενες περιοχές. 




9900 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 155/03.04.2017 


2. ΠΡΟΘΕΣΜΙΕΣ 

2.1 Ο/Η ιδιοκτήτης/-τρια (ή ο/η διαχειριστής/-στρια 
σε περίπτωση διηρημένης ιδιοκτησίας) κτιρίου που έχει 
πληγεί από τους προαναφερόμενους ανεμοστρόβιλους, 
εφόσον επιθυμεί τον έλεγχο του και την έκδοση πορί¬ 
σματος χαρακτηρισμού του, πρέπει να υποβάλει στην 
αρμόδια Υπηρεσία αίτηση για διενέργεια αυτοψίας στο 
πληγέν κτίριο, εντός προθεσμίας τριών (3) μηνών από τη 
δημοσίευση σε Φ.Ε.Κ. της παρούσας απόφασης. Η αίτηση 
αυτή θα συνοδεύεται από τίτλους ιδιοκτησίας, οδοιπορι¬ 
κό σκαρίφημα και φωτογραφίες του πληγέντος κτιρίου. 

2.2 Ο/Η ιδιοκτήτης/-τρια (ή όλοι οι συνιδιοκτήτες/-τρι- 
ες σε περίπτωση συνιδιοκτησίας ή ο/η ειδικός διαχειρι- 
στής/-στρια σε περίπτωση διηρημένης ιδιοκτησίας όπου 
απαιτείται από τις ισχύουσες διατάξεις) κτιρίου που έχει 
πληγεί από τους προαναφερόμενους ανεμοστρόβιλους, 
προκειμένου να καθοριστεί δικαιούχος Στεγαστικής Συν¬ 
δρομής (Σ.Σ.) για την αποκατάσταση των ζημιών, πρέπει 
να υποβάλει στην αρμόδια Υπηρεσία αίτηση με όλα τα 
απαιτούμενα δικαιολογητικά, όπως αυτά ορίζονται σε 
σχετικές Υπουργικές αποφάσεις, για έκδοση Άδειας Επι¬ 
σκευής και χορήγησης Στεγαστικής Συνδρομής (Σ.Σ.) ή 
για έκδοση Βεβαίωσης Καθορισμού Δικαιούχου Στεγα- 
στικής Συνδρομής για Ανακατασκευή, εντός προθεσμίας 
δώδεκα (12) μηνών από τη δημοσίευση σε Φ.Ε.Κ. της 
παρούσας απόφασης. 

Η παραπάνω προθεσμία μπορεί να παραταθεί με από¬ 
φαση του/της Υπουργού Υποδομών και Μεταφορών και 
για χρονικό διάστημα έως ένα (1) έτος. 

3. ΣΤΕΓΑΣΤΙΚΗ ΣΥΝΔΡΟΜΗ - ΟΡΟΙ ΚΑΙ ΠΡΟΫΠΟΘΕΣΕΙΣ 

3.1 Στις περιοχές που οριοθετούνται με την παρούσα 
απόφαση χορηγείται από την αρμόδια Υπηρεσία Στε- 
γαστική Συνδρομή (Σ.Σ.) για την επισκευή ή την ανακα¬ 
τασκευή των κτιρίων που έχουν υποστεί βλάβες από το 
συμβάν του θέματος. 

3.2 Δικαιούχοι Σ.Σ. είναι οι ιδιοκτήτες/-τριες οι οποί- 
οιΛεςτην ημέρα του συμβάντος έχουν την πλήρη ή την 
ψιλή κυριότητα κτιρίων που έχουν υποστεί βλάβες από 
το συμβάν και χρήζουν επισκευής ή ανακατασκευής. 
Σε περιπτώσεις συνιδιοκτησίας, κάθε ιδιοκτήτης/-τρια 
είναι δικαιούχος κατά το ποσοστό της ιδιοκτησίας του 
επί του οικοπέδου. 

3.3 Η Σ.Σ. συνίσταται από 60% Δωρεάν Κρατική Αρω¬ 
γή (Δ.Κ.Α.) που χορηγείται από την αρμόδια Υπηρεσία 
και από 40% Ατοκο Δάνειο (Α.Δ.) που χορηγείται, στους 
δικαιούχους δανειολήπτες, από τα Πιστωτικά Ιδρύματα. 

3.4 Σε περίπτωση που στον/στην ίδιο/-α ιδιοκτήτη/- 
τρια ανήκαν την ημέρα του ανεμοστρόβιλου περισσό¬ 
τερες της μίας ιδιοκτησίες, λειτουργικά ανεξάρτητες 
ως προς τη χρήση, είτε αυτές αποτελούν διηρημένες 
ιδιοκτησίες είτε όχι, Δ.Κ.Α. δικαιούται μόνο για μία από 
αυτές, την οποία επιλέγει ο/η ίδιος/-α με Υπεύθυνη Δή¬ 
λωση του/της. Για τις υπόλοιπες ιδιοκτησίες χορηγείται 
το σύνολο της Σ.Σ. εξολοκλήρου υπό μορφή Α.Δ. 

Κατ' εξαίρεση των προαναφερομένων: 

α) Δ.Κ.Α για επισκευή δικαιούται ο/η ιδιοκτήτης/-τρια 
για περισσότερες της μίας ιδιοκτησίες εφόσον νια όλες 
δικαιούται Σ.Σ. για επισκευή. Το σύνολο της Δ.Κ.Α. αθροι¬ 
στικά για όλες τις ιδιοκτησίες, δεν μπορεί να υπερβαίνει 
το μέγιστο ποσό της Δ.Κ.Α. που προκύπτει βάσει του 
ανώτατου ορίου Σ.Σ. για μια λειτουργικά ανεξάρτητη 


ιδιοκτησία με βλάβες μόνο σε μη φέροντα στοιχεία 
(παρ. 6.1 της παρούσας απόφασης). Σε περίπτωση που 
το σύνολο της Δ.Κ.Α. αθροιστικά για όλες τις ιδιοκτησίες 
υπερβαίνει το προαναφερόμενο ποσό, το επιπλέον ποσό 
της Δ.Κ.Α. θα χορηγείται υπό μορφή Α.Δ., 

β) Δ.Κ.Α. και Α.Δ. δικαιούται ο/η ιδιοκτήτης/-τρια για 
όλες τις ιδιοκτησίες κτιρίων Ιερών Ναών που υπάγονται 
διοικητικά στις αρμόδιες Μητροπόλεις (και όχι οι ιδιωτι¬ 
κοί ναοί) καθώς και κτιρίων κοινωφελούς χρήσης, που 
ανήκουν στο Δημόσιο, Ν.Π.Δ.Δ., Ο.Τ.Α. ή σε Κοινωφελή 
ή σε Φιλανθρωπικά ή σε Ευαγή Ιδρύματα ή σε Σωματεία. 

3.5 Για κατοικίες, αποθήκες (εκτός των επαγγελματικών 
αποθηκών), στάβλους, αγροτικά κτίρια αγροικίες εποχι¬ 
ακής χρήσης, κλειστούς χώρους στάθμευσης (ρθΐΊάης) 
χορηγείται Σ.Σ. με ανώτατο όριο επιφάνειας τα 150 τ.μ. 
ανά λειτουργικά ανεξάρτητη ιδιοκτησία. 

3.6 Για ανεξάρτητους βοηθητικούς χώρους κατοικίας 
που συμπληρώνουν τη λειτουργικότητα της (χώροι υγι¬ 
εινής, μαγειρεία) χορηγείται Σ.Σ. για εμβαδόν μέχρι 6 τ.μ. 
και με ανώτατο όριο συνολικού εμβαδού κατοικίας και 
βοηθητικού χώρου τα 150 τ.μ.. 

3.7 Για κτίρια με περισσότερες ανεξάρτητες ιδιοκτη¬ 
σίες (που καθορίζονται είτε με σύσταση οριζόντιας 
ιδιοκτησίας, είτε από την αυτόνομη λειτουργικότητα 
τους) ο/η κάθε ιδιοκτήτης/-τρια δικαιούται επιπλέον 
Σ.Σ. ανάλογη με το ποσοστό ιδιοκτησίας του/της, επί 
των κλειστών κοινοχρήστων χώρων και μέχρι εμβαδού 
30 τ.μ. συνολικά. 

3.8 Γ ια Ιερούς Ναούς, χορηγείται Σ.Σ. επί του συνόλου 
του εμβαδού του κτιρίου. 

3.9 Για κωδωνοστάσια χορηγείται Σ.Σ. για το εμβαδό 
που προκύπτει από το γινόμενο του εμβαδού κάτοψης 
του κωδωνοστασίου με το αποτέλεσμα της διαίρεσης 
του ύψους του κωδωνοστασίου (Η) με ύψος η=3,00μ.. 
Το ύψος ορίζεται ως η απόσταση από την έδραση του 
κωδωνοστασίου (συμπεριλαμβανομένου τυχόν υπο¬ 
γείου) έως το ανώτατο σημείο της πλάκας επικάλυψης/ 
τρούλου αυτού. 

3.10 Για κτίρια επαγγελματικής χρήσης, κτηνοτροφι- 
κές μονάδες, επαγγελματικές αποθήκες καθώς και σε 
κτίρια κοινωφελούς χρήσης, που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή σε 
Ευαγή Ιδρύματα ή σε Σωματεία, το εμβαδόν (εάν είναι 
πάνω από 150 τ.μ.) θα διαιρείται σε τμήματα των 150 
τ.μ. Το προκύπτον τελικώς, μετά την ως άνω διαίρεση, 
υπόλοιπο τμήματος, αν έχει εμβαδόν μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορη¬ 
γείται Σ.Σ. ανάλογα με το εμβαδόν του. 

Κάθε τμήμα με εμβαδόν 150 τ.μ. αντιμετωπίζεται ως 
ιδιοκτησία λειτουργικά ανεξάρτητη. Ως εκ τούτου για το 
πρώτο τμήμα η Σ.Σ. θα αποτελείται κατά 60% από Δ.Κ.Α. 
και κατά 40% από Α.Δ., ενώ για τα υπόλοιπα τμήματα 
μόνο από Α.Δ. 

3.11 Για κτίρια, τα οποία είναι χαρακτηρισμένα διατη¬ 
ρητέα σύμφωνα με το Φ.Ε.Κ. δημοσίευσης της απόφασης 
χαρακτηρισμού ή είχε αρχίσει η διαδικασία χαρακτηρι¬ 
σμού τους πριν την ημέρα του ανεμοστρόβιλου, χορη¬ 
γείται Σ.Σ. ως ακολούθως: 

α) Για κτίρια, που έχει χαρακτηριστεί διατηρητέα μόνο 
η όψη, χορηγείται Σ.Σ. με ανώτατο όριο εμβαδού τα 150 
τ.μ. ανά λειτουργικά ανεξάρτητη ιδιοκτησία. 

β) Για κτίρια, που είναι χαρακτηρισμένα διατηρητέα 
στο σύνολο τους, χορηγείται Σ.Σ. επί του συνόλου του 
εμβαδού του κτιρίου. 

3.12 Στις περιπτώσεις που δε χορηγείται στον/στη δι¬ 
καιούχο δάνειο από Πιστωτικό Ίδρυμα ή ο ίδιοςΛα δεν 
επιθυμεί τη λήψη του, δύναται να λάβει μόνο τη Δ.Κ.Α. 
από την αρμόδια Υπηρεσία. 

3.13 Δε χορηγείται Στεγαστική Συνδρομή στις ακό¬ 
λουθες περιπτώσεις: 

α) σε κτίρια που κατά την ημέρα του ανεμοστρόβι¬ 
λου ήταν εγκαταλειμμένα κατά την κρίση της αρμόδιας 
Υπηρεσίας. 

Εγκαταλειμμένο κτίριο, είναι το κτίριο το οποίο παρου¬ 
σιάζει εμφανή στοιχεία εγκατάλειψης όπωςπ.χ. έλλειψη 
εξωτερικών κουφωμάτων, βλάβες στα δομικά στοιχεία 
(στέγη, πατώματα κ.λπ.), που εμφανώς προϋπήρχαν του 
ανεμοστρόβιλου και οφείλονται σε απόλυτη εγκατάλει¬ 
ψη. Προκειμένου να γίνει άρση του χαρακτηρισμού του 
εγκαταλειμμένου πρέπει το κτίριο να ήταν στοιχειωδώς 
κατοικήσιμο πριν το συμβάν και ο/η ιδιοκτήτης/-τρια να 
προσκομίσει στοιχεία που ενισχύουν την άρση του εγκα¬ 
ταλειμμένου όπως δηλώσεις (Ε1), (Ε2), (Ε9), Βεβαιώσεις 
Οργανισμών Κοινής Ωφελείας (Ο.Κ.Ω.), των τελευταίων 
τριών (3) προηγούμενων ετών από τον ανεμοστρόβιλο, 
β) σε κτίρια πρόχειρης κατασκευής (π.χ. κτίρια από φύλ¬ 
λα λαμαρίνας, φύλλα μοριοσανίδας, κ.λπ.). 

3.14 Στις περιπτώσεις κτιρίων που ανήκουν σε επιχει¬ 
ρήσεις ισχύουν επιπλέον τα ακόλουθα: 

α) Η Σ.Σ. και τυχόν άλλες πληρωμές που λαμβάνονται 
για την αποκατάσταση των ζημιών των κτιρίων, συμπε¬ 
ριλαμβανομένων των πληρωμών στο πλαίσιο ασφαλι¬ 
στηρίων συμβολαίων, δεν πρέπει να υπερβαίνουν το 
100% του κόστους αποκατάστασης της ζημίας, όπως 
αυτό αποδεικνύεται από τα σχετικά τιμολόγια προμήθει¬ 
ας υλικών και παροχής υπηρεσιών, ή το αναγραφόμενο 
στο συμβόλαιο αγοραπωλησίας τίμημα στην περίπτωση 
αγοράς κτιρίου. Σε αντίθετη περίπτωση περικόπτεται 
αναλόγως η Σ.Σ. και επιστρέφεται από τον/τη δικαιούχο 
το υπερβάλλον ποσό που τυχόν έχει ήδη καταβληθεί. 

β) Βάσει της παρούσας, χορηγείται Σ.Σ. στους/στις 
ιδιοκτήτες/-τριες ακινήτων για την αποκατάσταση των 
ζημιών, εφόσον δεν έχει εγκριθεί η λήψη αποζημίωσης 
από άλλον δημόσιο φορέα για τις ίδιες ζημιές. 

γ) Η Έγκριση Σ.Σ. Ανακατασκευής ή Αποπεράτωσης ή 
Αυτοστέγασης καθώς και η Άδεια Επισκευής του πληγέ- 
ντος κτιρίου, πρέπει να χορηγείται εντός τεσσάρων (4) 
ετών από την εκδήλωση του γεγονότος. 

Εντός του ίδιου χρονικού διαστήματος, πρέπει να συ- 
νάπτεται η δανειστική σύμβαση με τα Πιστωτικά ιδρύ¬ 
ματα για τη χορήγηση δανείου. 

Στις περιπτώσεις κτιρίων που ανήκουν σε επιχειρήσεις 
που δραστηριοποιούνται στην πρωτογενή γεωργική πα¬ 
ραγωγή ή σε επιχειρήσεις που δραστηριοποιούνται στην 
παραγωγή, τη μεταποίηση και την εμπορία προϊόντων 
αλιείας και υδατοκαλλιέργειας, το σύνολο της Σ.Σ. κατα¬ 
βάλλεται εντός τεσσάρων (4) ετών από την εκδήλωση 
του γεγονότος. 

δ) Όλα τα σχετικά δικαιολογητικά έγγραφα που αφο¬ 
ρούν τη χορήγηση της Σ.Σ. διατηρούνται για χρονικό 
διάστημα τουλάχιστον δέκα (10) ετών απάτην καταβολή 
της τελευταίας δόσης της Δ.Κ.Α. ή του Α.Δ.. Η υποχρέωση 


αυτή αφορά και στα πιστωτικά ιδρύματα που χορηγούν 
τα σχετικά δάνεια. 

ε) Σε περίπτωση που η δικαιούχος ενιαία επιχείρηση 
λάβει συνολική επιχορήγηση άνω των ορίων που τίθε¬ 
νται στο άρθρο 9 των Κανονισμών 651/2014, 702/2014 
και 1388/2014, είναι υποχρεωτική η δημοσίευση των 
πληροφοριών, που αναφέρονται στο Παράρτημα III των 
εν λόγω Κανονισμών, σε εμπεριστατωμένο δικτυακό 
τόπο για τις κρατικές ενισχύσεις, για λόγους διαφάνειας. 

Ως επιχείρηση, νοείται κάθε οντότητα, ανεξάρτητα από 
τη νομική της μορφή, που ασκεί οικονομική δραστηρι¬ 
ότητα. Σε αυτές περιλαμβάνονται ειδικότερα αυταπα- 
σχολούμενα άτομα και οικογενειακές επιχειρήσεις που 
ασκούν βιοτεχνική ή άλλη δραστηριότητα, καθώς και 
προσωπικές εταιρείες ή ενώσεις προσώπων που ασκούν 
τακτικά μια οικονομική δραστηριότητα. 

4. ΑΝΑΚΑΤΑΣΚΕΥΗ ΚΤΙΡΙΩΝ 

4.1 Δικαιούχοι Σ.Σ. για ανακατασκευή κτιρίων είναι οι 
ιδιοκτήτεςΛτριεςτων κτιρίων που χαρακτηρίζονται από 
την αρμόδια Υπηρεσία ως: 

α) Επικινδύνως ετοιμόρροπα (Ε.Ε.) 

β) Ολοσχερώς κατεστραμμένα - Κατεδαφιστέα 

γ) Δομημένα από Ευτελή Υλικά (Ε.Υ.) (ωμοπλίνθους ή 
μη διαμορφωμένους λίθους μικρής διατομής με συνδε¬ 
τικό υλικό αργιλώδες) τα οποία δεν έχουν χαρακτηρισθεί 
επικινδύνως ετοιμόρροπα αλλά οι ζημιές που προκλήθη- 
καν από τον ανεμοστρόβιλο δεν επιδέχονται, σύμφωνα 
με την κρίση της αρμόδιας Υπηρεσίας, ουσιαστική απο¬ 
κατάσταση, δηλαδή επισκευή που να εξασφαλίζει την 
αναγκαία αντισεισμική αντοχή τους. 

δ) Κτίρια που υπέστησαν ολοσχερή κατάρρευση από 
τον ανεμοστρόβιλο ή κατεδαφίστηκαν αμέσως μετά από 
αυτόν, με εντολή Δημόσιας ή Δημοτικής Αρχής για λό¬ 
γους δημόσιας ασφάλειας, χωρίς να έχουν εκδοθεί, από 
την αρμόδια Υπηρεσία, Εκθέσεις Αυτοψίας Ολοσχερούς 
Καταστροφής Κτιρίων από Ανεμοστρόβιλο, εφόσον: 

ί. Ο/Η ενδιαφερόμενοςΛη έχει υποβάλει εμπρόθεσμα 
(κατά την παρ. 2 της παρούσας απόφασης) αίτηση στην 
αρμόδια Υπηρεσία για το συγκεκριμένο κτίριο. 

ϋ. Υπάρχουν παραστατικά στοιχεία διαπίστωσης της 
ύπαρξης του κτιρίου (π.χ. φωτογραφίες, αεροφωτογρα¬ 
φίες), διαπίστωσης του εμβαδού και της χρήσης του (π.χ. 
οικοδομική άδεια, συμβόλαια, αποδείξεις Ο.Κ.Ω., Ε9). 

Πί. Υπάρχουν στοιχεία ότι το κτίριο δεν ήταν εγκατα- 
λελειμμένο (π.χ. αποδείξεις Ο.Κ.Ω. ή Δημοτικών ή Κοινο¬ 
τικών Τελών, ΕΙ, Ε2, κ.λπ.). 

ίν. Η αρμόδια Δημόσια ή Δημοτική Αρχή βεβαιώνει 
ότι δόθηκε εντολή για την κατεδάφιση του κτιρίου προς 
αποτροπή άμεσου κινδύνου μετά τον ανεμοστρόβιλο ή 
προσκομίζεται Βεβαίωση ότι το κτίριο κατέρρευσε από 
αυτόν. 

ε) Υπέρμετρης δαπάνης επισκευής (ασύμφορα). 

4.2 Η ανακατασκευή των κτιρίων γίνεται στο οικόπεδο 
που υπήρχε το πληγέν κτίριο ή σε άλλο οικόπεδο ιδιο¬ 
κτησίας του/της δικαιούχου εντός της ίδιας Δημοτικής 
Ενότητας. Σε περίπτωση που το οικόπεδο του/της δικαι¬ 
ούχου ρυμοτομείται ή δεν μπορεί να κατασκευαστεί το 
νέο κτίριο εντός αυτού για οποιαδήποτε νόμιμη αιτία, 
μπορεί να κατασκευαστεί το νέο κτίριο σε άλλο ιδιόκτητο 
οικόπεδο του/της δικαιούχου εντός της Περιφερειακής 
Ενότητας, που βρισκόταν το πληγέν κτίριο. 

4.3 Χορηγείται Σ.Σ. ανακατασκευής, σύμφωνα με τα 
παρακάτω: 

α) Για κατοικίες και για ανεξάρτητους βοηθητικούς χώ¬ 
ρους κατοικίας που συμπληρώνουν τη λειτουργικότητα 
της (χώροι υγιεινής, μαγειρεία), το ποσό των € 1.000 ανά 
τ.μ.. 

β) Για Ιερούς Ναούς, το ποσό των € 850 ανά τ.μ.. 

γ) Για κτίρια επαγγελματικής χρήσης, κοινωφελούς 
χρήσης που ανήκουν στο Δημόσιο, Ν.Π.Δ.Δ., Ο.Τ.Α. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή 
σε Σωματεία και σε κλειστούς κοινοχρήστους χώρους, 
το ποσό των € 500 ανά τ.μ. 

δ) Για κτηνοτροφικές μονάδες, επαγγελματικές απο¬ 
θήκες και κωδωνοστάσια το ποσό των € 400 ανά τ.μ.. 

ε) Για αποθήκες (εκτός των επαγγελματικών αποθη¬ 
κών), στάβλους, αγροτικά κτίρια, αγροικίες εποχιακής 
χρήσης, κλειστούς χώρους στάθμευσης (ρθΐΊάης}), το 
ποσό των € 300 ανά τ.μ. 

στ) Για υπόγειους χώρους, όπως αυτοί ορίζονται από 
τον Ν.Ο.Κ., χορηγείται ποσό Σ.Σ. που αντιστοιχεί στο 70% 
της εκάστοτε ισχύουσας τιμής μονάδας για ανακατα- 
σκευή, ανάλογα με τη χρήση. 

ζ) Για κατασκευές βοηθητικής χρήσης στο δώμα οι¬ 
κοδομών π.χ. απολήξεις κλιμακοστασίων, ανελκυστή¬ 
ρων κ.λπ. χορηγείται Σ.Σ. που αντιστοιχεί στο 50% της 
εκάστοτε ισχύουσας τιμής μονάδας για ανακατασκευή, 
ανάλογα με τη χρήση. 

η) Για κτίρια που η κατασκευή τους δεν είχε ολοκλη¬ 
ρωθεί μέχρι την ημέρα του ανεμοστρόβιλου, χορηγείται 
Σ.Σ. ανάλογα με το ποσοστό των εργασιών που είχαν 
εκτελεστεί, βάσει πίνακα της Δ.Α.Ε.Φ.Κ. 

θ) Για κτίρια, τα οποία είναι χαρακτηρισμένα διατηρη¬ 
τέα σύμφωνα με το Φ.Ε.Κ. δημοσίευσης της απόφασης 
χαρακτηρισμού ή είχε αρχίσει η διαδικασία χαρακτη¬ 
ρισμού τους πριν την ημέρα του ανεμοστρόβιλου και 
κρίνονται κατεδαφιστέα και εφόσον μετά την κατεδά¬ 
φιση του κτιρίου δεν αίρεται ο χαρακτηρισμός του ως 
διατηρητέου, χορηγείται Σ.Σ. ως ακολούθως: 

ί) Για κτίρια, που έχει χαρακτηριστεί διατηρητέα μόνο η 
όψη, χορηγείται Σ.Σ. ανακατασκευήςτης όψης με χρήση 
του τιμολογίου επισκευής της υπηρεσίας για διατηρητέα 
κτίρια και ανακατασκευής του υπολοίπου κτιρίου με τις 
τιμές που ισχύουν για την αντίστοιχη κατηγορία κτιρίου, 
όπως αναφέρονται στις σχετικές παραγράφους. 

Μ) Για κτίρια, που είναι χαρακτηρισμένα διατηρητέα 
στο σύνολό τους, οι προαναφερόμενες τιμές Σ.Σ. προ¬ 
σαυξάνονται κατά 20% ανάλογα με τη χρήση των κτι¬ 
ρίων. 

4.4 Ο/Η δικαιούχος υποχρεούται να ανακατασκευάσει 
κτίριο εμβαδού τουλάχιστον ίσο με το 75% του εμβαδού 
(ή του όγκου στις περιπτώσεις επαγγελματικών χώρων) 
του κατεδαφιστέου κτιρίου με βάση το οποίο υπολο¬ 
γίστηκε η Σ.Σ.. Στην περίπτωση που το ανακατασκευ¬ 
αζόμενο κτίριο έχει εμβαδόν μικρότερο του 75% του 
εμβαδού του κατεδαφιστέου κτιρίου, η Σ.Σ. θα υπολο¬ 
γίζεται αναλογικά. 

5. ΑΥΤΟΣΤΕΓΑΣΗ 

5.1 Εγκρίνεται όπως η Σ.Σ. για ανακατασκευή χρησι¬ 
μοποιηθεί για αυτοστέγαση (αγορά έτοιμου ή υπό ανέ¬ 
γερση κτιρίου). 


Το αγοραζόμενο κτίριο θα πρέπει να είναι εντός της 
Δημοτικής Ενότητας που βρίσκεται το πληγέν κτίριο, να 
είναι νομίμως υφιστάμενο και να έχει εμβαδόν ίσο του¬ 
λάχιστον με το 75% του εμβαδού που υπολογίστηκε η 
Σ.Σ. προκειμένου να χορηγηθεί ολόκληρο το ποσό. Στην 
περίπτωση που το νέο κτίριο έχει μικρότερο εμβαδόν η 
Σ.Σ. θα υπολογίζεται αναλογικά. 

Η Σ.Σ. που χορηγείται δεν μπορεί να υπερβαίνει το 
αναγραφόμενο στο συμβόλαιο αγοραπωλησίας τίμη¬ 
μα καθώς και την αντικειμενική αξία του νέου ακινήτου. 

Δεν επιτρέπεται η αγοραπωλησία να γίνεται μεταξύ 
συζύγων, γονέων και παιδιών ή παππούδων-γιαγιάδων 
και εγγονών. 

Το κτίριο που αγοράζεται θα πρέπει να μην είναι πρό¬ 
χειρη κατασκευή και να μην παρουσιάζει βλάβες από 
φυσική καταστροφή που δεν έχουν νομίμως αποκατα¬ 
σταθεί. 

Ο/η ενδιαφερόμενος/-η πριν την αγορά του κτιρίου, 
θα πρέπει να γνωστοποιήσει στην αρμόδια Υπηρεσία 
τα στοιχεία του κτιρίου που πρόκειται να αγοράσει και 
η αρμόδια Υπηρεσία θα διενεργεί αυτοψία προκειμένου 
να διαπιστώσει αν το ακίνητο πληροί τις απαιτούμενες 
προϋποθέσεις (κατάσταση κτιρίου κ.λπ.). 

Στις περιπτώσεις που το κτίριο, στο οποίο πραγμα¬ 
τοποιείται η αυτοστέγαση, δεν έχει οικοδομική άδεια 
(κτίσματα προ του 1955), η στατική επάρκεια του κτιρίου, 
θα πρέπει να βεβαιώνεται από δύο ιδιώτες Πολιτικούς 
Μηχανικούς. 

5.2 Εγκρίνεται όπως η Σ.Σ. για ανακατασκευή χρησι¬ 
μοποιηθεί για αποπεράτωση ιδιόκτητου κτιρίου που 
βρίσκεται είτε στο ίδιο οικόπεδο που υπήρχε το πληγέν 
κτίριο ή σε άλλο οικόπεδο ιδιοκτησίας του δικαιούχου 
εντός της ίδιας Δημοτικής Ενότητας. Στην περίπτωση 
που το οικόπεδο του δικαιούχου ρυμοτομείται ή δεν 
μπορεί να κατασκευαστεί το νέο κτίριο εντός αυτού για 
οποιαδήποτε νόμιμη αιτία, μπορεί να αποπερατώσει 
άλλο ιδιόκτητο κτίριο σε άλλο ιδιόκτητο οικόπεδο εντός 
της Περιφερειακής Ενότητας, που βρισκόταν το πληγέν 
κτίριο. Επισημαίνεται ότι η Σ.Σ. χορηγείται ανάλογα με 
το ποσοστό των εργασιών που υπολείπονται για την 
αποπεράτωση του κτιρίου, βάσει πίνακα της Δ.Α.Ε.Φ.Κ.. 

6. ΕΠΙΣΚΕΥΕΣ ΚΤΙΡΙΩΝ 

6.1 Βλάβες κτιρίου μόνο σε μη φέροντα στοιχεία (βλά¬ 
βες για τις οποίες δεν απαιτείται επανυπολογισμός των 
στοιχείων). 

Συντάσσεται μελέτη επισκευής ανάλογα με τις ζημιές 
που παρουσιάζει το κτίριο και σύμφωνα με το Τιμολόγιο 
Επισκευών της Δ.Α.Ε.Φ.Κ., το οποίο έχει εγκριθεί με τη με 
αρ. πρωτ. οικ. 6772/Β9β/19-12-2011 (Φ.Ε.Κ. 3201/Β/30- 
12-2011) απόφαση Υφυπουργού Υ.ΜΕ.ΔΙ. 

Η μελέτη επισκευής συντάσσεται είτε από Μηχανικούς 
της αρμόδιας Υπηρεσίας και εκδίδεται Άδεια Επισκευής 
Μικρής Κλίμακας είτε από ιδιώτη Μηχανικό (εφόσον το 
επιθυμεί ο ιδιοκτήτης) και εκδίδεται Άδεια Επισκευής. 

Το ανώτατο όριο της χορηγούμενης Σ.Σ. καθορίζεται 
σε € 150 ανά τ.μ. ανεξαρτήτως χρήσης, ανά λειτουργι¬ 
κά ανεξάρτητη ιδιοκτησία και με τους περιορισμούς ως 
προς το εμβαδόν που αναφέρονται στο κεφ. 3 της πα¬ 
ρούσας απόφασης. 

Επισημαίνεται ότι στις περιπτώσεις που η μελέτη επι¬ 
σκευής συντάσσεται από Μηχανικούς της αρμόδιας Υπη- 

ρεσίας (έκδοση Άδειας Επισκευής Μικρής Κλίμακας) και 
για την αποκατάσταση των βλαβών του κτιρίου απαιτεί¬ 
ται η χρήση ικριωμάτων, θα ορίζεται από τον ιδιοκτήτη 
του κτιρίου επιβλέποντας μηχανικός, σύμφωνα με τα 
αναφερόμενα στο άρθρο 48, του κεφ. Γ, του ν. 4178/2013 
(Φ.Ε.Κ. 174/Α 708-08-2013). 

Επίσης στις περιπτώσεις που απαιτείται προέγκριση 
εργασιών από άλλη Υπηρεσία, όπως στις περιπτώσεις 
κτιρίων που είναι χαρακτηρισμένα ως διατηρητέα ή 
μνημεία ή στις περιπτώσεις κτιρίων που βρίσκονται σε 
περιοχές που είναι χαρακτηρισμένες ως παραδοσιακοί 
οικισμοί, παραδοσιακά τμήματα πόλεων, ως περιοχές 
φυσικού κάλλους, αρχαιολογικοί χώροι, ιστορικοί τόποι, 
υφισταμένων κτιρίων προ του 1955 κ.λπ., δε δύναται να 
εκδοθεί Άδεια Επισκευής Μικρής Κλίμακας. 

6.2 Βλάβες κτιρίου σε φέροντα και μη φέροντα στοιχεία 

Συντάσσεται μελέτη επισκευής ανάλογα με τις ζημιές 

που παρουσιάζει το κτίριο και σύμφωνα με το Τιμολόγιο 
Επισκευών της Δ.Α.Ε.Φ.Κ., το οποίο έχει εγκριθεί με τη 
με αρ. πρωτ. οικ. 6772/Β9β/19-12-2011 (Φ.Ε.Κ. 3201/Β7 
30-12-2011) απόφαση Υφυπουργού Υ.ΜΕ.ΔΙ. 

Η μελέτη επισκευής συντάσσεται από ιδιώτη Μηχανικό 
και εκδίδεται Άδεια Επισκευής. 

Το ανώτατο όριο της χορηγούμενης Σ.Σ. καθορίζεται 
σε € 350 ανά τ.μ. ανεξαρτήτως χρήσης, ανά λειτουργι¬ 
κά ανεξάρτητη ιδιοκτησία και με τους περιορισμούς ως 
προς το εμβαδόν που αναφέρονται στο κεφ. 3 της πα¬ 
ρούσας απόφασης. 

Επισημαίνεται ότι η Σ.Σ. επισκευής δεν μπορεί να υπερ¬ 
βαίνει τη Σ.Σ. ανακατασκευήςτου κτιρίου σε περίπτωση 
που αυτό ανακατασκευαζόταν. 

6.3 Για κτίρια που είναι χαρακτηρισμένα διατηρητέα 
στο σύνολό τους σύμφωνα με το Φ.Ε.Κ. δημοσίευσης της 
απόφασης χαρακτηρισμού ή είχε αρχίσει η διαδικασία 
χαρακτηρισμού τους πριν την ημέρα του ανεμοστρόβι¬ 
λου, τα ανώτατα όρια της χορηγούμενης Σ.Σ. των παρ. 

6.1 και 6.2 της παρούσας απόφασης, προσαυξάνονται 
κατά 20%. 

6.4 Σε κτίρια με χρήση κατοικίας χορηγείται πρόσθετη 
Σ.Σ., εφόσον απαιτείται, στις παρακάτω περιπτώσεις: 

• για αντικατάσταση καυστήρα πετρελαίου, το ποσό 
των € 500 

•για αντικατάσταση καυστήρα φυσικού αερίου, ξύλου, 
ρθΙΙθΐ, βιομάζας, το ποσό των € 1.000 

• για αντικατάσταση καυστήρα μεικτής καύσης, το 
ποσό των € 1.200 

• για αντικατάσταση ηλιακού θερμοσίφωνα, το ποσό 
των€ 650 

• για επισκευή ηλιακού θερμοσίφωνα, το ποσό των 
€400 

6.5 Σε κτίρια οποιοσδήποτε χρήσης χορηγείται πρό¬ 
σθετη Σ.Σ., εφόσον απαιτείται, στις παρακάτω περιπτώ¬ 
σεις: 

• για αντικατάσταση ηλεκτροκίνητης γκαραζόπορτας 
στο κτίριο, το ποσό των € 700 

• για ανακατασκευή κιγκλιδωμάτων, το ποσό των € 
20 ανά μ.μ. 

• για αντικατάσταση υαλοπινάκων ΐπρίθχ (5+5)χιλ., το 
ποσό των € 60 ανά τ.μ. 

• για αντικατάσταση ανοιγόμενης γυάλινης θύρας 
5θευτγ, το ποσό των € 300/μονό φύλλο 


6.6 Οι ιδιοκτήτες των πληγέντων κτιρίων μπορούν να 
χρησιμοποιήσουν τη Σ.Σ., που αναλογεί στην επισκευή 
του πληγέντος κτιρίου, για ανακατασκευή ή αυτοστέγα¬ 
ση ή αποπεράτωση με τους περιορισμούς που τίθενται 
στα προηγούμενα, εφόσον κατεδαφίσουν το κτίριο με 
δικές τους δαπάνες. 

6.7 Ειδικότερα για την αποκατάσταση ζημιών σε κτιρι- 
ακές εγκαταστάσεις επιχειρήσεων και επαγγελματικών 
χώρων η Σ.Σ. επιτρέπεται να χορηγηθεί, με τους ίδιους 
όρους και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρους των ιδιοκτητών μέσα σε 45 ημέρες 
από τη δημοσίευση στην Εφημερίδα της Κυβερνήσε- 
ως της κοινής υπουργικής απόφασης οριοθέτησης της 
πληγείσας περιοχής από τον ανεμοστρόβιλο. Μετά την 
πάροδο των 45 ημερών το δικαίωμα υποβολής αίτησης 
για χορήγηση Σ.Σ. μπορεί να ασκηθεί και από τον ενοικι¬ 
αστή για λογαριασμό του/της αμελούς ιδιοκτήτη/-τριας. 
Σε κάθε περίπτωση, η υποχρέωση για την καταβολή των 
δόσεων του δανείου βαρύνει τον ιδιοκτήτη. 

7. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
(Σ.Σ.) 

7.1 Ανακατασκευή ή αυτοστέγαση ή αποπεράτωση 
κτιρίου 

7.1.1 Το ποσό της Σ.Σ. για ανακατασκευή κτιρίου ή 
αυτοστέγαση (εφόσον αγοράζεται κτίριο υπό ανέγερ¬ 
ση) χορηγείται από την αρμόδια Υπηρεσία σε τρεις ισό¬ 
ποσες δόσεις η πρώτη από τις οποίες καταβάλλεται με 
την Έγκριση χορήγησης Στεγαστικής Συνδρομής και οι 
επόμενες δύο ανάλογα με την πρόοδο των εργασιών 
στην οικοδομή. 

Το ποσό της Σ.Σ. για αποπεράτωση κτιρίου, χορηγείται 
από την αρμόδια Υπηρεσία σε δύο ισόποσες δόσεις, η 
πρώτη από τις οποίες καταβάλλεται με την Έγκριση χο¬ 
ρήγησης Στεγαστικής Συνδρομής και η δεύτερη με την 
ολοκλήρωση των εργασιών στην οικοδομή. 

7.1.2 Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίριο, χορηγείται εφάπαξ, με την προ¬ 
σκόμιση οριστικού συμβολαίου αγοράς και πιστοποιη¬ 
τικού μεταγραφής. 

Στις παραπάνω περιπτώσεις απαιτείται, η κατεδάφιση 
του πληγέντος κτιρίου με μέριμνα του/της ιδιοκτήτη/- 
τριας. 

7.2 Επισκευή κτιρίου 

Το ποσό της Σ.Σ. για επισκευή κτιρίου, χορηγείται σε 
δύο ισόποσες δόσεις, η πρώτη από τις οποίες καταβάλλε¬ 
ται με την έκδοση της Άδειας Επισκευής και η δεύτερη με 
την περαίωση των εργασιών, εκτός από τις περιπτώσεις 
που το εγκεκριμένο ποσό είναι μέχρι € 5.000, οπότε θα 
χορηγείται εφάπαξ. 

Σε κάθε περίπτωση, οι δικαιούχοι Σ.Σ. υποχρεούνται 
μετά την ολοκλήρωση των εργασιών αποκατάστασης 
των κτιρίων τους, να υποβάλλουν αίτηση στην αρμόδια 
Υπηρεσία για χορήγηση Βεβαίωσης Περαίωσης Εργασι¬ 
ών, εντός του χρόνου ισχύος της αδείας. 

8. ΝΕΟΙ ΚΤΗΤΟΡΕΣ 

Δύνανται να καθοριστούν δικαιούχοι Στεγαστικής Συν¬ 
δρομής (Σ.Σ.) οι νέοι/-ες κτήτορες που απέκτησαν την 
πλήρη ή ψιλή κυριότητα των κτιρίων μετά το συμβάν 
του θέματος, ασχέτως του τρόπου αποκτήσεως αυτών. 

Στις περιπτώσεις που ο/η προκάτοχος έχει κριθεί δι¬ 
καιούχος Στεγαστικής Συνδρομής θα πρέπει στη συμ¬ 
βολαιογραφική πράξη να μεταβιβάζεται το δικαίωμα 
της Στεγαστικής Συνδρομής (εξαιρείται η περίπτωση της 
κληρονομικής διαδοχής). 

Επισημαίνεται ότι στις περιπτώσεις αγοραπωλησίας 
απαιτείται η συμβολαιογραφική πράξη να γίνει εντός 
προθεσμίας δέκα οκτώ (18) μηνών από τη δημοσίευ¬ 
ση σε Φ.Ε.Κ. της παρούσας απόφασης. Δωρεάν Κρατική 
Αρωγή δικαιούνται οι νέοι/νέες κτήτορες μόνον εφόσον 
τόσο αυτοί όσο και οι προηγούμενοι/-ες ιδιοκτήτες/- 
τριες, αποδεδειγμένα (και με υποβολή υπευθύνων δη¬ 
λώσεων) δεν έχουν λάβει Δ.Κ.Α. για άλλο πληγέν κτίριο 
από το συμβάν του θέματος. 

9. ΔΥΣΠΡΟΣΙΤΕΣ ΠΕΡΙΟΧΕΣ 

Με απόφαση του Υπουργού Υ.ΜΕ. καθορίζονται οι 
δυσπρόσιτες περιοχές (περιοχές στις οποίες δυσχεραί- 
νεται σε μεγάλο βαθμό η προσκόμιση των υλικών και 
των μηχανημάτων για την εκτέλεση των οικοδομικών 
εργασιών) και σε αυτές δίνεται προσαύξηση 20% στις 
προαναφερόμενες τιμές Σ.Σ.. 

10. ΑΜΟΙΒΕΣ ΜΗΧΑΝΙΚΩΝ - ΚΡΑΤΗΣΕΙΣ 

Στις περιπτώσεις επισκευής, η αμοιβή μηχανικού για 
μελέτη-επίβλεψη μειώνεται στο 50% της αμοιβής που 
καθορίζεται με τις ισχύουσες διατάξεις περί αμοιβών 
Μηχανικών. 

11. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ ΚΑΙ ΟΡΟΙ ΧΟΡΗ¬ 
ΓΗΣΗΣ ΔΑΝΕΙΩΝ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

Η συνολική διάρκεια των δανείων επισκευής ή ανα- 
κατασκευής κτιρίου ορίζεται σε δεκαπέντε (15) χρόνια, 
η δε εξόφλησή τους θα πραγματοποιηθεί σε ισόποσες 
εξαμηνιαίες ή ετήσιες χρεολυτικές δόσεις, η πρώτη από 
τις οποίες θα καταβληθεί είκοσι τέσσερις (24) μήνες μετά 
την υπογραφή της δανειστικής σύμβασης. 

Η συνολική διάρκεια των δανείων επισκευής ή ανακα- 
τασκευής διατηρητέων κτιρίων ορίζεται σε είκοσι πέντε 
(25) χρόνια, η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις (24) 
μήνες μετά την υπογραφή της δανειστικής σύμβασης. 

Τα δάνεια βαρύνονται με επιτόκιο ίσο προς αυτό των 
εντόκων γραμματίων δημοσίου εξάμηνης διάρκειας της 
εκάστοτε τελευταίας εκδόσεως που χρονικά προηγείται 
της έναρξης κάθε περιόδου εκτοκισμού των δανείων, 
προσαυξημένο κατά (2) δύο ποσοστιαίες μονάδες, χω¬ 
ρίς άλλη προσαύξηση για προμήθεια κτλ, επιδοτούμενο 
κατά 100% από τον λογαριασμό του ν. 128/1975 (Φ.Ε.Κ. 
178/Α728.08.1975). 

Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

12. ΥΠΟΘΗΚΕΣ ΔΑΝΕΙΩΝ 

Για την ασφάλεια κάθε δανείου, θα εγγράφεται υπέρ του 
Πιστωτικού Ιδρύματος υποθήκη επί του ακινήτου που θα 
επισκευάζεται ή ανακατασκευάζεται ή αγοράζεται από το 


προϊόν του ατόκου δανείου ή αντ' αυτού επί άλλου ακινή¬ 
του που τυχόν προσφέρεται από τον δανειολήπτη, εφόσον 
η αξία του ακινήτου καλύπτει το ασφαλιζόμενο δάνειο. 

Η υποθήκη μπορεί επίσης να μεταφέρεται εκ των υστέ¬ 
ρων σε άλλο ακίνητο αντίστοιχης αξίας. 

Για ποσά μέχρι € 10.000 δεν απαιτείται εγγραφή υπο¬ 
θήκης. 

Τα Πιστωτικά Ιδρύματα δύναται να χορηγούν δάνεια 
για την επισκευή ή ανακατασκευή Ιερών Ναών πληγέ- 
ντων από τον ανεμοστρόβιλο και στις περιπτώσεις που 
υπάρχει αδυναμία προσφοράς ακινήτου για εγγραφή 
υποθήκης, προς διασφάλιση του δανείου. Είναι δυνατή 
η υποθήκευση αστικού ακινήτου της αρμόδιας Μητρό¬ 
πολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες διατάξεις. 

13. ΜΗ ΤΗΡΗΣΗ ΟΡΩΝ 

13.1 Με ειδικό όρο των οικείων δανειστικών συμβά¬ 
σεων, θα καθορίζεται ρητά ότι, σε περίπτωση υποβολής 
από τους/τις δικαιούχους δανείων ή τους/τις νέους/-ες 
κτήτορες, ανακριβών δηλώσεων ή σε περίπτωση μη 
εκπλήρωσης των υποχρεώσεων, που θα αναλάβουν με 
όσα προβλέπονται στην παρούσα απόφαση (π.χ. έκδοση 
βεβαίωσης περαίωσης εργασιών) και γενικά στις διατά¬ 
ξεις που αφορούν στην αποκατάσταση των πληγέντων 
κτιρίων, θα υπόκεινται πέρα από τις νόμιμες κυρώσεις 
και στις ακόλουθες αθροιστικά: 

α) Κήρυξη ολοκλήρου του ποσού του δανείου ληξι¬ 
πρόθεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού 
του δανείου. 

γ) Επιστροφή του ποσού των επιδοτούμενων τόκων 
των δανείων που είχαν καταβληθεί, εντόκως, με το ισχύ- 
ον επιτόκιο υπερημερίας. 

13.2 Το ποσό της Δ.Κ.Α., σε περίπτωση υποβολής από 
τους/τις δικαιούχους ή νέους/-ες κτήτορες ανακριβών 
δηλώσεων ή σε περίπτωση μη εκπλήρωσης των υποχρε¬ 
ώσεων που θα αναλάβουν με βάση όσα προβλέπονται 
στην παρούσα απόφαση (π.χ. έκδοση βεβαίωσης περαί¬ 
ωσης εργασιών) και γενικά στις διατάξεις που αφορούν 
στην αποκατάσταση των πληγέντων κτιρίων, θα επιστρέ- 
φεται εντόκως με επιτόκιο υπερημερίας το κοινώς ισχύον 
για κάθε περίπτωση υπερημερίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 15 Μαρτίου 2017 

